ଭୁବନେଶ୍ୱର, ଜୁଲାଇ ୨୪(ଲୋକାଲ ୱାୟାର): ବିଲୁପ୍ତିର ଦ୍ୱାର ଦେଶରେ ଥିବା ଘଡ଼ିଆଳଙ୍କ ସଂରକ୍ଷଣ ପାଇଁ ରାଜ୍ୟ ବନ ବିଭାଗ ଏକ ପାଇଲଟ ଟେଲିମେଟ୍ରି ଟ୍ରାନ୍ସମିଟର ପ୍ରକଳ୍ପ ଆରମ୍ଭ କରିଛନ୍ତି ।
ପାଞ୍ଚଟି ଘଡିଆଳ (ତିନିଟି ମାଈ ଓ ଦୁଇଟି ଅଣ୍ଡିରା)ଙ୍କ ଶରୀରରେ ବାୟୋଟେଲିମେଟ୍ରି ଟ୍ରାନ୍ସମିଟର ଲଗାଯାଇ ସେମାନଙ୍କୁ ମହାନଦୀର ସାତକୋଶିଆ ଗଣ୍ଡରେ ଛଡ଼ା ଯାଇଛି । ଟ୍ରାନ୍ସମିଟର ମାଧ୍ୟମରେ ସେମାନଙ୍କ ଗତିବିଧି ଉପରେ ନଜର ରଖାଯିବ ।
ଗବେଷକମାନଙ୍କ ଏକ ଦଳ ସେମାନଙ୍କ ଦୈନନ୍ଦିନ ଗତିବିଧି ଉପରେ ନଜର ରଖିବେ । କାରଣ ପୂର୍ବରୁ ଏହି ପ୍ରଜାତିକୁ ପ୍ରାକୃତିକ ବାସସ୍ଥଳୀରେ ଛାଡ଼ିବା ପରେ ଆଉ ଦେଖିବାକୁ ମିଳିନଥିଲା ବୋଲି ବନ ବିଭାଗର ଜଣେ ଅଧିକାରୀ କହିଛନ୍ତି ।
ଘଡିଆଳକୁ ଅନ୍ତର୍ଜାତୀୟ ପ୍ରକୃତି ସଂରକ୍ଷଣ ସଂଘ (ଆଇୟୁସିଏନ) ଦ୍ୱାରା ଘଡ଼ିଆଳକୁ ଗମ୍ଭୀର ଭାବରେ ଲୁପ୍ତ ପ୍ରାୟ ପ୍ରାଣୀ ଭାବେ ଦର୍ଶାଯାଇ ସଙ୍କଟରେ ଥିବା ପ୍ରାଣୀ ତାଲିକାରେ ଅନ୍ତର୍ଭୁକ୍ତ କରାଯାଇଛି ।
ବାସସ୍ଥଳୀ ଅନୁଗୁଳ ଜିଲ୍ଲାର ସାତକୋଶିଆ ଗଣ୍ଡରୁ ଘଡ଼ିଆଳ ନିଖୋଜ ହେବାରେ ଲାଗିଛନ୍ତି ।
ପୂର୍ବରୁ ସଂରକ୍ଷଣ ପାଇଁ ଅନେକ ପଦକ୍ଷେପ ନିଆ ଯାଇଥିଲେ ମଧ୍ୟ ଏବେ ମାତ୍ର ୧୦ଟି କୁମ୍ଭୀର ଦୃଷ୍ଟିଗୋଚର ହୋଇଛନ୍ତି ।ତେବେ ସଂଯୋଗବଶତଃ ଦେଶରେ ଓଡ଼ିଶା ଏକମାତ୍ର ରାଜ୍ୟ ଯାହାର ନଦୀଗୁଡ଼ିକରେ ଲୁଣିପାଣି କୁମ୍ଭୀର, ଘଡ଼ିଆଳ ଓ ମଗର ବସବାସ କରନ୍ତି ।
ପୂର୍ବରୁ ବନ ବିଭାଗ ଆବଦ୍ଧ ପ୍ରଜନନ ମାଧ୍ୟମରେ ଘଡ଼ିଆଳ ବଂଶ ବୃଦ୍ଧି ଉଦ୍ୟମ କରିଥିଲେ । ତେବେ ଏହା ସେତେ ସଫଳ ହୋଇନଥିଲା । କୃତ୍ରିମ ପ୍ରଜନନ ମାଧ୍ୟମରେ ପ୍ରାୟ ୮୦୦ ଘଡ଼ିଆଳଙ୍କୁ ପ୍ରାକୃତିକ ପରିବେଶରେ ଛଡ଼ା ଯାଇଥିଲେ ବି ସେମାନଙ୍କୁ ପରେ ଠାବ କରାଯାଇ ପାରିନଥିଲା ।
ଭାରତୀୟ ବନ୍ୟପ୍ରାଣୀ ପ୍ରତିଷ୍ଠାନ, ଡେରାଡୁନର ବିଶେଷଜ୍ଞଙ୍କ ପରାମର୍ଶ ଅନୁଯାୟୀ ଘଡ଼ିଆଳମାନଙ୍କ ଶରୀରରେ ରେଡିଓ କଲାର ସଂଯୁକ୍ତ ହୋଇଛି । ମାଡ୍ରାସ କ୍ରୋକୋଡାଇଲ ବ୍ୟାଙ୍କର ବୈଷୟିକ ସହଯୋଗ କ୍ରମେ ଏହି ପ୍ରକଳ୍ପ ଆରମ୍ଭ ହୋଇଛି । ଆସନ୍ତା ତିନି ବର୍ଷରେ ୩୦ଟି ଘଡ଼ିଆଳ ଛାଡ଼ିବାକୁ ବନ ବିଭାଗ ଯୋଜନା ରଖିଛି ।
ତିନି ବର୍ଷ ବୟସ୍କ ତଥା ଏକ ମିଟର ଲମ୍ବର ସଦ୍ୟ ପ୍ରଜନନ ହୋଇଥିବା ଶାବକଙ୍କୁ ପାଣିରେ ଛଡ଼ାଯିବ ।ଭିତରକନିକା ଲୁଣି ପାଣି କୁମ୍ଭୀରଙ୍କ ଭଳି ଏହି ପ୍ରଜାତିର ବଂଶ ବୃଦ୍ଧି ହେଉ ନଥିବାରୁ ସେମାନଙ୍କ ଗତିବିଧି ନିରୀକ୍ଷଣ କରିବା ଅପରିହାର୍ଯ୍ୟ ହୋଇପଡ଼ିଛି । ପ୍ରକୃତି ଦ୍ୱାରା ସଂରକ୍ଷିତ ଖାଦ୍ୟ ସରିଆସିବା ସହିତ ମାନବୀୟ ହସ୍ତକ୍ଷେପ ଯୋଗୁ ଘଡ଼ିଆଳ ସାତକୋଶିଆରୁ ଉଭେଉ ଯାଉଛନ୍ତି ।
ଗଣନାକାରୀମାନଙ୍କୁ ୧୨ରୁ କମ୍ ଘଡ଼ିଆଳ ଦୃଷ୍ଟିଗୋଚର ହୋଇଥିଲା ବୋଲି ମୁଖ୍ୟ ବନ୍ୟପ୍ରାଣୀ ସଂରକ୍ଷକ ଅଜୟ କୁମାର ମହାପାତ୍ର କହିଛନ୍ତି । ଖାଦ୍ୟ ପାଇଁ ଘଡ଼ିଆଳ ମାଛ ଉପରେ ନିର୍ଭର କରେ । ତେବେ ସାତକୋଶିଆ କର୍ତ୍ତୃପକ୍ଷ ମତ୍ସ୍ୟ ଅଭାବର ସମ୍ମୁଖୀନ ହେବାରୁ ଗଣ୍ଡରେ ମାଛ ଧରା ବନ୍ଦ କରିଛନ୍ତି ।
ଲୁଣି ପାଣି କୁମ୍ଭୀର, ମଗର ଓ ଘଡ଼ିଆଳ କୁମ୍ଭୀରଙ୍କ ପ୍ରଜନନ ତଥା ପାଣିରେ ଛାଡ଼ିବା ପ୍ରକ୍ରିୟା ୟୁଏନଡିପି ଓ ଖାଦ୍ୟ ତଥା କୃଷି ସଂଗଠନ (ଏଫଏଓ)ର ଆର୍ଥିକ ସହାୟତାରେ ୧୯୭୫ରୁ ଆରମ୍ଭ ହୋଇଥିଲା । ନଦୀ ମୁହାଣରେ କୁମ୍ଭୀର ସଂରକ୍ଷଣ ପ୍ରକଳ୍ପ ଭିତରକନିକାରେ ଆରମ୍ଭ ହୋଇଥିଲା ।
ତେବେ ସେହି ସମୟରେ ୟୁଏନଡିପିର ଆର୍ଥିକ ସାହାଯ୍ୟରେ ଅନୁଗୁଳ ଜିଲ୍ଲାର ସାତକୋଶିଆ ସମେତ ଟିକରପଡ଼ା ଅଭୟାରଣ୍ୟରେ ଆରମ୍ଭ ହୋଇଥିବା ଘଡ଼ିଆଳ କୁମ୍ଭୀର ସଂରକ୍ଷଣ ପ୍ରକଳ୍ପ ବିଫଳ ହୋଇଥିଲା ।
ଗଞ୍ଜମ ଜିଲ୍ଲାର ରାମତୀର୍ଥ ଠାରେ ଆରମ୍ଭ ହୋଇଥିବା ମଗର କୁମ୍ଭୀର ସଂରକ୍ଷଣ ପ୍ରକଳ୍ପ ସଫଳ ହେବା ସହ ସେମାନଙ୍କ ବଂଶ ବୃଦ୍ଧି ହୋଇଥିଲା ।
ଭିତରକନିକାରେ ଲୁଣିପାଣି କୁମ୍ଭୀରଙ୍କ ସଂଖ୍ୟା ୧୯୭୪ରେ ୯୬ ଥିବା ବେଳେ ଏବେ ତାହା ବୃଦ୍ଧି ପାଇ ୧୭୪୨ରେ ପହଞ୍ଚିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
